****РЕПУБЛИКА БЪЛГАРИЯ

Министерство на земеделието и храните

Областна дирекция „Земеделие” гр. Пазарджик

**ОБЯВЛЕНИЕ**

**за провеждане на конкурс за назначаване на държавен служител**

На основание чл.10а, ал.2 от Закона за държавния служител, във връзка с чл.14, ал. 1 от Наредба за провеждане на конкурсите за държавни служители и със заповед №РД-06-15/04.02.2019 г. на директора на ОД “Земеделие” гр. Пазарджик е обявен конкурс за заемане на длъжността „Началник на Общинска служба по земеделие“ гр. Пещера, Главна Дирекция ,,Аграрно развите“ към Областна Дирекция ,,Земеделие“ гр.Пазарджик

 І. **Минимални и специфични изисквания за длъжността** : **Началник** **на общинска служба по земеделие гр. Пещера, ГД ,,Аграрно развитие“ към Областна Дирекция ,,Земеделие“ гр.Пазарджик**

-професионален опит минимум четири години или придобит ІІІ младши ранг;

 -минимална степен на образование – „бакалавър”;

 -специфика на образованието – агроинженерство, зооинженерство, екология и опазване на околната среда, ветеринарна медицина, геодезия и информатика;

 -Познаване на нормативна уредба – Закон за собствеността и ползването на земеделските земи /ЗСПЗЗ/, Правилник за прилагане на закона за собствеността и ползването на земеделските земи /ППЗСПЗЗ/, Закон за възстановяване на собствеността върху горите и земите от горски фонд /ЗВСГЗГФ/, Правилник за прилагане на закона за възстановяване на собствеността върху горите и земите от горския фонд /ППЗВСГЗГФ/, Закон за подпомагане на земеделските производители, Наредба № 3/1999 год. за създаване и поддържане на регистър на земеделските производители, Наредба № 5/2009 г. за условията и реда за подаване на заявления по схеми и мерки за директни плащания, Наредба № 49/2004 за поддържане на картата на възстановената собственост и други;

- умения и компетентности: аналитична компетентност, ориентация към резултати, изграждане на отношения, познаване на заинтересуваните страни, комуникативна компетентност;

- кандидатите да отговарят на условията на чл. 7 от Закона за държавния служител.

 **Начин за провеждане на конкурса:**

 Чрез решаване на тест и провеждане на интервю.

 **Необходими документи, място и срок за подаване:**

 Писмено заявление за участие в конкурс, съгласно приложение № 2 от НПКДС, ведно със следните приложения към него:

 -декларация по чл. 17, ал. 2, т. 1 от НПКДС на лицето за неговото гражданство, както и за обстоятелствата, че е пълнолетно, не е поставено под запрещение, не е осъждано за умишлено престъпление от общ характер на лишаване от свобода и не е лишено по съответен ред от правото да заема определена длъжност;

 -копия от документи за придобита образователно-квалификационна степен;

 -други документи, свързани с изискванията за заемане на длъжността.

 Подаването на заявлението и приложенията към него се извършва лично от всеки кандидат или чрез пълномощник.

 **Място за подаване**: гр. Пазарджик, ул. „Екзарх Йосиф” № 3, ет. 4 стая 7 - деловодството на ОД „Земеделие” гр. Пазарджик.

 **Срок за подаване**: от 05.02.2019 г. до 15.02.2019 г. включително , всеки работен ден от 9,00 часа до 17, 30 часа.

Общодостъпното място, където ще се обявяват списъците или други съобщения във връзка с конкурса - гр. Пазарджик, ул. „Екзарх Йосиф” № 3, ет. 4, информационното табло на ОД „Земеделие” гр. Пазарджик и на официалната интернет страница на Дирекцията.

Кратко описание на **за длъжността** :Ръководи, организира и контролира цялостната дейност на общинската служба по земеделие; контролира дейностите по поддържане на картата на възстановената собственост; контролира създаването и поддържането на регистри, свързани със Системата за идентификация на земеделските парцели; контролира състоянието и ползването на земите от държавния поземлен фонд; участва в комисии по чл. 37в от Закона за собствеността и ползването на земеделските земи и др.

Размерът на основната заплата за длъжността **"началник"** е от **650.00** **лева** до **2050.00 лева**

***Стоян Траянов - Директор на ОД "Земеделие“ гр. Пазарджик***